ประเทศไทยใน พ.ศ. 2500

เหตุการณ์ที่เกิดขึ้นใน พ.ศ. 2500 (ค.ศ. 1957) ในประเทศไทย เป็นปีที่ 176 แห่งกรุงรัตนโกสินทร์ และเป็นปีที่ 12 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร

ผู้นำ 

 พระมหากษัตริย์: พระบาทสมเด็จพระปรมินทรมหาภูมิพลอดุลยเดช
 นายกรัฐมนตรี:
 แปลก พิบูลสงคราม (ธรรมาธิปัตย์, เสรีมนังคศิลา) (จนถึง 16 กันยายน)
 สฤษดิ์ ธนะรัชต์ (รัฐประหาร, ผู้ใช้อำนาจ) (16 – 21 กันยายน)
 พจน์ สารสิน (อิสระ) (ตั้งแต่ 21 กันยายน)
 คณะผู้ยึดอำนาจการปกครอง: คณะปฏิวัติ (16 – 21 กันยายน)
 หัวหน้าคณะปฏิวัติ: สฤษดิ์ ธนะรัชต์ (16 – 21 กันยายน)
 สภาผู้แทนราษฎร: 
 ชุดที่ 7 (จนถึง 25 กุมภาพันธ์)
 ชุดที่ 8 (26 กุมภาพันธ์ – 16 กันยายน)
 ชุดที่ 9 (ตั้งแต่ 15 ธันวาคม)
 ประธานสภาผู้แทนราษฎร: 
 พระประจนปัจจนึก (แต่งตั้ง) (จนถึง 25 กุมภาพันธ์)
 พระประจนปัจจนึก (แต่งตั้ง) (15 มีนาคม – 20 กันยายน)
 หลวงสุทธิสารรณกร (แต่งตั้ง) (20 กันยายน – 14 ธันวาคม)
 พระประจนปัจจนึก (แต่งตั้ง) (ตั้งแต่ 15 ธันวาคม)
 ประธานศาลฎีกา: พระมนูเวทย์วิมลนาท

เหตุการณ์ 
 20 กุมภาพันธ์ - วันก่อตั้ง "สมาคมทนายความ" ภายหลังเปลี่ยนชื่อเป็นสมาคมทนายความแห่งประเทศไทยเมื่อ พ.ศ. 2518
 26 กุมภาพันธ์ - มีการเลือกตั้งทั่วไปทั้งประเทศ ที่ได้ชื่อว่าเป็น "การเลือกตั้งที่สกปรกที่สุดในประวัติศาสตร์" โดยมีการโกงการเลือกตั้งหลายวิธี และใช้เวลานับคะแนนนานถึง 7 วัน 7 คืน
 16 กันยายน - รัฐประหารในประเทศไทย พ.ศ. 2500 : จอมพล สฤษดิ์ ธนะรัชต์ ก่อรัฐประหารยึดอำนาจจอมพล ป. พิบูลสงคราม และแต่งตั้งพจน์ สารสิน เป็นนายกรัฐมนตรี โดยประกาศใช้รัฐธรรมนูญ พ.ศ. 2475 แก้ไขเพิ่มเติม พ.ศ. 2495 เพื่อเตรียมการเลือกตั้งครั้งใหม่
 15 ธันวาคม - มีการเลือกตั้งทั่วไป นายพจน์ สารสิน ลาออกจากตำแหน่ง สภามีมติให้ พลโท ถนอม กิตติขจร ขึ้นดำรงตำแหน่งนายกรัฐมนตรีตั้งแต่วันที่ 1 มกราคม พ.ศ. 2501

ไม่ทราบวัน 
 เริ่มก่อสร้างวัดไทยพุทธคยา ณ เมืองคยา รัฐพิหาร ประเทศอินเดีย เพื่อร่วมฉลอง 25 พุทธศตวรรษ เช่นเดียวกับการสร้างพุทธมณฑลในประเทศไทย
 สมาคมฟุตบอลแห่งประเทศไทย ในพระบรมราชูปถัมภ์ เข้าเป็นภาคีสมาชิกสมาพันธ์ฟุตบอลเอเชีย

แหล่งข้อมูลอื่น 
 ปฏิทินปี 1957 - ประเทศไทย

ประเทศไทยในปี พ.ศ. 2500